CELEX: 62011CJ0223
Language: bg
Date: 2012-06-21 00:00:00
Title: Решение на Съда (пети състав) от 21 юни 2012 г.#Европейска комисия срещу Португалска република.#Неизпълнение на задължения от държава членка — Околна среда — Директива 2000/60/ЕО — Политика на Съюза в областта на водите — Планове за управление на речен басейн — Публикуване и изпращане до Комисията — Липса — Информиране на обществеността и консултации относно проектите на плановете за управление — Липса.#Дело C‑223/11.

Решение на Съда (пети състав) от 21 юни 2012 г. — Комисия/Португалия
      (Дело C-223/11)
      „Неизпълнение на задължения от държава членка — Околна среда — Директива 2000/60/ЕО — Политика на Съюза в областта на водите — Планове за управление на речен басейн — Публикуване и изпращане до Комисията — Липса — Информиране на обществеността и консултации относно проектите на плановете за управление — Липса“
      Иск за установяване на неизпълнение на задължения — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 258 ДФЕС; Директива 2000/60 на Европейския
         парламент и на Съвета) (вж. точки 16 и 29)
      
      Предмет
      
         
               Нарушение на член 13, параграфи 1, 2 и 6, член 14, параграф 1, буква в) и член 15, параграф 1 от Директива 2000/60/EО на Европейския
                  парламент и на Съвета от 23 октомври 2000 година за установяване на рамка за действията на Общността в областта на политиката
                  за водите (OВ L 327, стр. 1; Специално издание на български език, 2007 г., глава 15, том 6, стр. 193) — Планове за управление
                  на речен басейн — Публикуване — Информация за обществеността и консултации — Неизпращане на Комисията на копие от плановете
                  за управление
               
            Диспозитив
      
         
                  1)
               
               
                  
               
               
                  	Тъй като в предвидения срок:
               
            –        не е публикувала плановете за управление на националните и международните речни басейни,
      –        не е публикувала проектите на плановете за управление на речни басейни и не ги е представила за обсъждане от обществеността,
         включително от потребителите, и
      
      –        не е изпратила на Европейската комисия копия от тези планове,
      Португалската република не е изпълнила задълженията си съответно по член 13, параграф 6 от Директива 2000/60/ЕО на Европейския
         парламент и на Съвета от 23 октомври 2000 година за установяване на рамка за действията на Общността в областта на политиката
         за водите във връзка с параграфи 1 и 2 от този член, по член 14, параграф 1, буква в) и по член 15, параграф 1 от тази директива.
      
      
         
                  2)
               
               
                  
               
               
                  	Осъжда Португалската република да заплати съдебните разноски.